•Pamattiesības

Nepiemēro.

4.IETEKME UZ BUDŽETU

Priekšlikums budžetu neietekmē.

5.CITI ELEMENTI

•Īstenošanas plāni un uzraudzīšanas, izvērtēšanas un ziņošanas kārtība

Šis priekšlikums tiks īstenots saskaņā ar spēkā esošajiem kopējās zivsaimniecības politikas noteikumiem. Uzraudzība un atbilstība tiks nodrošināta saskaņā ar Padomes Regulas (EK) Nr. 1224/2009 noteikumiem.

•Paskaidrojošie dokumenti (attiecībā uz direktīvām)

Nav.

•Detalizēts konkrētu priekšlikuma noteikumu skaidrojums

Ar šo priekšlikumu nosaka dalībvalstīm 2021. gadā pieejamās konkrētu krājumu vai krājumu grupu zvejas iespējas Vidusjūrā un Melnajā jūrā. Zvejas iespējas ietver konkrēti šādus elementus.

1.Zvejas piepūles režīms traleriem, kuri izmanto demersālos krājumus Vidusjūras rietumdaļā. 2019. gada 16. jūlijā stājās spēkā daudzgadu plāns Vidusjūras rietumdaļas bentiskajām [demersālajām] zvejniecībām. Saskaņā ar šo plānu Padomei ik gadu sadalījumā pa dalībvalstīm jānosaka maksimālā zvejas piepūle, kāda katrā zvejas piepūles grupā pieļaujama attiecībā uz plāna I pielikumā nosauktajām krājumu grupām. Pirmajā plāna īstenošanas gadā maksimālā pieļaujamā zvejas piepūle tika samazināta par 10 % salīdzinājumā ar atsauces vērtību (atbilst laikposmam no 2015. gada 1. janvāra līdz 2017. gada 31. decembrim), kuru katra dalībvalsts aprēķinājusi par katru zvejas piepūles grupu vai ģeogrāfisko apakšapgabalu, bet otrajam līdz piektajam plāna īstenošanas gadam noteiktais samazinājuma maksimums ir 30 %.

[a robust paragraph on the best available scientific advise must be inserted here once available, as the exact percentage needs to correspond to the levels corresponding to the science]

Attiecībā uz 2021. gadu būtu jānosaka pm % samazinājums.

2.Pasākumi, kurus GFCM pieņēmusi 2018. un 2019. gadā un kuri piemērojami Vidusjūrā. Šie pasākumi ir zuša nozvejas limiti un zvejas aizlieguma periods visā Vidusjūrā (1.–27. ĢAA), mazo pelaģisko sugu nozvejas un zvejas piepūles limiti Adrijas jūrā (17. un 18. ĢAA), kā arī sarkanās milzu garneles un Āfrikas dziļūdens garneles zvejas kuģu skaita limiti Jonijas jūrā (19.–21. ĢAA) un Levantes jūrā (24.–27. ĢAA). Minētos pasākumus pieņēmusi GFCM 2018. gada sesijā. Turklāt priekšlikumā iekļauti pasākumi, kurus GFCM pieņēmusi 2019. gada sanāksmē, proti, demersālo krājumu zvejas piepūles limiti Adrijas jūrā (17. un 18. ĢAA), sarkanā koraļļa zvejas ieguves limiti un zvejas atļauju skaita limiti visā Vidusjūrā (1.–27. ĢAA), sarkanās milzu garneles un Āfrikas dziļūdens garneles zvejas kuģu skaita limiti Sicīlijas šaurumā (12.–16. ĢAA), sarkanspuru pageles nozvejas limiti Alvoranas jūrā (1.–3. ĢAA) un lielās korifēnas zvejas atļauju skaita limiti visā Vidusjūrā (1.–27. ĢAA).

3.GFCM pieņemtie pasākumi, kuri piemērojami Melnajā jūrā. Šie pasākumi ir: a) autonoma brētliņas kvota, kuras pamatā ir zinātniskais ieteikums; b) akmeņplekstes kopējā pieļaujamā nozveja (KPN) un kvotu sadalījums saskaņā ar akmeņplekstes zvejniecību daudzgadu pārvaldības plānu, ar kuru īsteno Ieteikumu GFCM/43/2019/3, ar ko groza Ieteikumu GFCM/41/2017/4 par daudzgadu pārvaldības plānu attiecībā uz akmeņplekstes zvejniecībām Melnajā jūrā (29. ĢAA).

2020/0178 (NLE)

Priekšlikums

PADOMES REGULA,

ar ko 2021. gadam nosaka dažu zivju krājumu un zivju krājumu grupu zvejas iespējas Vidusjūrā un Melnajā jūrā